ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
భారత దేశం ఐదు ట్రిలియన్ డాలర్ల ఆర్థిక వ్యవస్థ లక్ష్యాన్ని సాధించడానికి
దోహదపడనున్న ప్రధానమంత్రి గతి శక్తి జాతీయ మాస్టర్ ప్లాన్ : శ్రీ సోమ్ ప్రకాశ్
భారత దేశం ఐదు ట్రిలియ న్ డాలర్ల ఆర్థిక వ్యవస్థ లక్ష్యాన్ని సాధించడానికి ప్రధాన మంత్రి గ తి శ క్తి జాతీయ మాస్టర్ ప్లాన్ దోహద
పడుతుందని వాణిజ్య పరిశ్రమల శాఖ
సహాయ మంత్రి శ్రీ సోమ్ ప్రకాష్ అన్నారు.
శ్రీ సోమ్ ప్రకాశ్ ఈరోజు పిహెచ్ డిసి సి ఐ నిర్వహించిన ఇండియా ఇంటర్నేషనల్ లాజిస్టిక్స్ & సప్లై ఛైయిన్ కాన్ఫరెన్స్ లో ఇండస్ట్రీ స్టేక్ హోల్డర్స్ ను ఉద్దేశించి ప్రసంగిస్తూ, ప్రపంచంలో పెట్టుబడులకు భారతదేశం అత్యంత ఆకర్షణీయమైన గమ్యస్థానాలలో ఒకటి అని, దేశంలో వ్యాపారాలు వృద్ధి చెందడానికి సహాయపడటానికి ప్రభుత్వం కొన్ని ముఖ్యమైన ఫ్రేమ్ వర్క్ లను సిద్ధం చేసిందని అన్నారు. వాటిలో ఒకటి పిఎమ్ గతి శక్తి మాస్టర్ ప్లాన్ అని, దాని అమలు, ఇది లాజిస్టిక్ సమర్థతలో మన లక్ష్యాన్ని సాధించడానికి సహాయపడుతుందని
ఆయన అన్నారు.
ఈ ఏడాది బడ్జెట్లో రూ.20,000 కోట్ల కేటాయింపులు పొందిన ఈ మౌలిక సదుపాయాల అభివృద్ధి మాస్టర్ ప్లాన్ ఆరేళ్లలో సమీకృత విధానం ద్వారా పాతుకుపోయిన అగాధాలను పూడ్చడం ద్వారా మార్పును చూపిస్తుంది. రోడ్లు, రైల్వేలు, విమానాశ్రయాలు, ఓడరేవులు, ప్రజా రవాణా, జలమార్గాలు, లాజిస్టిక్స్ వంటి ఏడు ఇంజిన్లతో నడిచే పీఎం గతి శక్తి సమయానికి అనుగుణంగా అవిష్కృతమైన ఒక వినూత్న ఆలోచన అని మంత్రి తెలిపారు.
గతి శక్తి కోసం ఒక ప్రత్యేక వేదికను ఏర్పాటు చేయడంలో పి హెచ్ డి సి సి ఐ ముందంజలో ఉందని మంత్రి అభినందించారు, ఇది ప్రపంచవ్యాప్తంగా అగ్రగామి ఆర్థిక వ్యవస్థగా ఉండాలనే ప్రధాన మంత్రి దార్శనికతకు అనుగుణంగా లక్ష్యాలను పొందుపరచడంలో చాలా దూరం వెళుతుంది.
ఈ పథకాన్ని విజయవంతం చేయడంలో
సహాయ పడడం కోసం పారిశ్రామిక
భాగస్వాములందరూ కలిసి ఈ దిశగా
సమిష్టి గా పనిచేయాలని మంత్రి కోరారు.
కేంద్ర వాణిజ్య, పరిశ్రమల శాఖ లాజిస్టిక్స్ విభాగం ప్రత్యేక కార్యదర్శి శ్రీ అమృత్ లాల్ మీనా మాట్లాడుతూ, ఈ దిశలో ముఖ్యంగా లాజిస్టిక్స్ సమర్థతను తీసుకురావడానికి రవాణా , ఇంధనము ఇన్వెంటరీ వ్యయం కాంపోనెంట్ కాస్ట్ పై చాలా పనులు జరుగుతున్నాయని తెలిపారు.
ప్రణాళిక అమలులో సమయాన్ని, వ్యయాన్ని అధిగమించడం ఆందోళన కలిగించే ప్రధాన కారణాలు.వాటిని సున్నా స్థాయికి తీసుకురావడానికి చర్యలు తీసుకుంటున్నారు. పిఎం గతిశక్తి మాస్టర్ ప్లాన్ లో, రాష్ట్ర ప్రభుత్వాల అన్ని మంత్రిత్వ శాఖల 600 లేయర్ల ను మెరుగైన సమన్వయం , ముందస్తు పరిష్కారం కోసం డిజిటల్ ప్లాట్ ఫామ్ కు అనుసంధానం చేశారు. అనవసరమైన రద్దీని తొలగించడానికి రవాణాకు సంబంధించి అంతరాలను గుర్తించి ప్రాధాన్యతా ప్రాతిపదికన చేపట్టడం జరుగుతుందని శ్రీ అమృత్ లాల్ మీనా తెలిపారు.
పి హెచ్ డి సి సి ఐ అధ్యక్షుడు శ్రీ ప్రదీప్ ముల్తానీ మాట్లాడుతూ, భారత దేశ లాజిస్టిక్స్ రంగం భారీ వృద్ధి ఉధృత దశ లో ఉందని అన్నారు. ప్దేశీయ రేటింగ్ ఏజెన్సీ ఐసిఆర్ఎ ప్రకారం, భారతదేశ లాజిస్టిక్స్ రంగం మీడియం టర్మ్ కంటే 8-10 శాతం రేటుతో వృద్ధి చెందుతుందని భావిస్తున్నారు. గత ఐదేళ్లలో పరిశ్రమ వృద్ధి చెందిన 7.8 శాతం సమ్మేళన వార్షిక వృద్ధి రేటు  కంటే ఇది ఎక్కువ. లాజిస్టిక్స్ ఖర్చును ప్రస్తుతమున్న 14.4 శాతం నుంచి తగ్గించడంపై ప్రభుత్వం దృష్టి సారించింది.
లాజిస్టిక్స్ రంగం అభివృద్ధి కూడా భారత ఆర్థిక వ్యవస్థకు చాలా ముఖ్యమైనది, ఎందుకంటే ఇది ఎగుమతులను పెంచుతుంది, ఉద్యోగాలను సృష్టిస్తుంది ఇంకా ప్రపంచ సరఫరా గొలుసులో దేశానికి ప్రముఖ స్థానాన్ని ఇస్తుంది- అని శ్రీ ముల్తానీ అన్నారు.
ఆయుష్
"నా జీవితం నా యోగ " వీడియో బ్లాగ్ పోటీని 'మన్ కీ బాత్'లో ప్రకటించిన ప్రధాని
భారత ప్రధాని నరేంద్ర మోడీ ఆదివారం జాతి నుద్దేశించి నెల నెలా ప్రసారమయ్యే 'మన్ కీ బాత్' కార్యక్రమంలో ప్రసంగించారు. ప్రసంగవశాత్తు కేంద్ర ఆయుష్ మంత్రిత్వ శాఖ, భారత సాంస్కృతిక సంబంధాల మండలి  సంయుక్తంగా "నా జీవితం నా యోగ "  అనే అంశంపై నిర్వహించే వీడియో బ్లాగ్ పోటీని గురించి ప్రధానమంత్రి ప్రకటన చేశారు. ప్రతి ఒక్కరూ ఈ పోటీలో పాల్గొనాలని ఆయన పిలుపు ఇచ్చారు. వ్యక్తుల జీవితాల్లో యోగ ఎలాంటి పరివర్తన తెస్తుందనే విషయంపై ఈ పోటీ కేంద్రీకృతమవుతుంది. 2020 జూన్ 21న జరిగే ఆరవ అంతర్జాతీయ యోగ దినోత్సవ  కార్యక్రమాల్లో భాగంగా ఈ పోటీని నిర్వహిస్తున్నారు. ఈ పోటీని గురించి ఆయుష్ మంత్రిత్వ శాఖ సామాజిక మాధ్యమాల్లో ఈ రోజు, 2020 మే 31వ తేదీ నుంచి పోటీని గురించి ప్రచారం చేస్తున్నారు.
(గడచిన సంవత్సరాలలో ఐ డి వై సందర్భంగా బహిరంగ ప్రదేశాల్లో అధిక సంఖ్యలో ఒకేచోట చేరి యోగ ప్రదర్శనలు నిర్వహించేవారు. అయితే కోవిడ్ -19 అంటువ్యాధి కారణంగా ఈ సంవత్సరం జన సమూహం ఒకేచోట చేరి ప్రదర్శనలు నిర్వహించడం యుక్తమైన పని కాదు. అందువల్ల మంత్రిత్వ శాఖ ఈ ఏడాది ప్రజలు తమ కుటుంబ సభ్యులు అందరితో కలసి ఇంటిలోనే యోగా అభ్యసించాలని మంత్రిత్వ శాఖ ప్రోత్సహిస్తోంది. ఆయుష్ మంత్రిత్వ శాఖ మరియు ఐ సి సి ఆర్ "నా జీవితం నా యోగ " వీడియో బ్లాగ్ పోటీ ద్వారా యోగ గురించిన అవగాహనను పెంపొందించడంతో పాటు ఐ డి వై 2020 పాటించడంలో చురుకైన భాగస్వాములు అయ్యేలా ప్రజలకు స్ఫూర్తిని కలుగజేయాలని భావిస్తున్నాయి. సామాజిక మాధ్యమ వేదికలు ఫేస్ బుక్, ట్విట్టర్, ఇన్స్టాగ్రామ్ ద్వారా పోటీలో ప్రాతినిధ్యం పొందడాన్ని అనుమతిస్తారు. అన్ని దేశాలకు చెందిన వారు పోటీలో పాల్గొనవచ్చు.
పోటీ రెండు చరణాల్లో ఉంటుంది. మొదటి చరణంలో అంతర్జాతీయ వీడియో బ్లాగింగ్ పోటీలో ఒక దేశం నుంచే విజేతలను ఎంపిక చేస్తారు. ఆ తరువాత వివిధ దేశాల విజేతల నుంచి గ్లోబల్ విజేతలను ఎంపికచేస్తారు.
మూడు కేటగిరీలలో ఎంట్రీలను సమర్పించవచ్చు. యువత , వయోజనులు  మరియు యోగ వృత్తి నిపుణులు మరియు స్త్రీ , పురుషులకు వేర్వేరుగా ఉంటాయి. అంటే మొత్తం మీద ఆరు కేటగిరీలలో పోటీ ఉంటుంది. మొదటి చరణంలో మన దేశంలో పోటీపడే వారికోసం ప్రతి కేటగిరీలో మొదటి బహుమతి రూ. 1 లక్ష, రెండవ బహుమతి రూ. 50 వేలు, మూడవ బహుమతి రూ. 25 వేలుగా నిర్ణయించారు. గ్లోబల్ బహుమతుల వివరాలను త్వరలో
ఆయుష్ మంత్రిత్వ శాఖకు చెందిన యోగ పోర్టల్ లో ప్రకటిస్తారు.
ప్రపంచంలో ఏ ప్రాంతం వారైనా ఈ పోటీలో పాల్గొనవచ్చు. పోటీలో పాల్గొనదలచిన వారు మూడు నిమిషాల వ్యవధి గల వీడియోను అప్ లోడ్ చేయాలి. దానిలో మూడు యోగ అభ్యాసాలు  చేసి చూపాలి. అంతేకాక సదరు యోగాభ్యాసం వారి జీవితంపై ఎలాంటి ప్రభావాన్ని చూపిందో వివరించే స్వల్ప వీడియో సందేశాన్ని / వివరాన్ని దానికి జతచేయాలి.
ఆ వీడియోను ఫేస్ బుక్, ట్విట్టర్ లేక ఇన్ స్టాగ్రామ్ లో పోటీ సూచిక #MyLifeMyYogaINDIA మరియు తగిన కేటగిరీ సూచికను తెలియజేస్తూ అప్ లోడ్ చేయాలి. పోటీకి సంబంధించిన పూర్తి వివరాలు ఆయుష్ మంత్రిత్వ శాఖకు చెందిన యోగ పోర్టల్  లభిస్తాయి.
పోటీకి సంబంధించిన ప్రకటన ప్రధానమంత్రి చేయడం వల్ల ప్రజలలో బ్రహ్మాండమైన కుతూహలాన్ని, ఆసక్తిని రేకెత్తించింది. యోగ వల్ల దేశంలో కోవిడ్ -19 మహమ్మారిని ఎదుర్కోవడంలో కలిగిన సానుకూల ప్రభావం ఎలాంటిదో ప్రజలకు అనుభవంలోకి వచ్చినందువల్ల ఈ ఆసక్తి గణనీయమైన ప్రజారోగ్య ప్రయోజనాలకు దారితీయగలదని ఆయుష్ మంత్రిత్వ శాఖ విశ్వసిస్తోంది.
యువజన వ్యవహారాలు, క్రీడల మంత్రిత్వ శాఖ
పారా ఆర్చర్ అంకిత్కు కోవిడ్ పాజిటివ్
- సోనేపట్లోని ఆసుపత్రికి తరలించిన శాయి అధికారులు
సోనేపట్లోని స్పోర్ట్స్ అథారిటీ ఆఫ్ ఇండియా  ఎన్ఆర్సీ జాతీయ శిబిరంలో పాల్గొంటున్న పారా-ఆర్చర్ అంకిత్కు కోవిడ్-19 వైరస్ సోకింది. శిబిరంలో పరీక్షల్లో ఆయనకు కోవిడ్-19 నిర్ధారణ అయింది. మేటి చికిత్స మరియు అతని ప్రాణాధారాలను అతి దగ్గరగా పర్యవేక్షించడానికి గాను అధికారులు అంకిత్ను బుధవారం సోనేపట్లోని భగవాన్ దాస్ ఆసుపత్రికి తరలించారు. పారా-ఆర్చరీ శిబిరం సోనేపట్లో అక్టోబర్ 5న ప్రారంభమైంది. ఎనిమిది మంది ఆర్చర్లతో సహా శిబిరంలోని వారు కోవిడ్ ఆర్టీ-పీసీఆర్ పరీక్షల నెగటీవ్ నివేదికలను సమర్పించిన తరువాత శిబిరానికి రిపోర్టు చేశారు. శిబిరం కోసం ఏర్పాటు చేసిన ఎస్ఓపీల నిబంధనల ప్రకారం శిబిరంలో ఉన్న వారి నుంచి ఈ నెల 12న నమూనాలను సేకరించి కోవిడ్ నిర్ధారణపు పరీక్షల్ని నిర్వహించారు. ఈ పరీక్షలలో అంకిత్కు కోవిడ్ సోకినట్టుగా నిర్ధారణ అయింది.
ఆసుపత్రికి తరలించే ముందు అతన్ని శాయి ఎన్ఆర్సీ సోనేపట్లోని వైద్య కేంద్రం పైన ఏర్పాటు చేసిన ఐసోలేషన్ వార్డుకు తరలించారు.
ఆర్థిక మంత్రిత్వ శాఖ
సెంట్రల్ బ్యూరో ఆఫ్ నార్కోటిక్స్ హర్యానాలోని కర్నాల్లో అక్రమ డ్రగ్స్ తయారీ కిచెన్ ల్యాబ్ను కార్యకలాపాల్ని చేధించింది.
నిర్ధిష్ట సమాచారం మేరకు సెంట్రల్ బ్యూరో ఆఫ్ నార్కోటిక్స్ న్యూఢిల్లీ విబాగం అధికారులు 05/07/2022న హర్యానా రాష్ట్రంలోని
కర్నాల్లో దాడి చేసి డిఫెనాక్సిలేట్తో కూడిన మాదకద్రవ్యాలను తయారు చేస్తున్న రహస్య కిచెన్ ల్యాబ్ను కార్యకలాపాలను
చేధించారు. ప్రివెంటివ్ అండ్ ఇంటెలిజెన్స్ సెల్, సెంట్రల్ బ్యూరో ఆఫ్ నార్కోటిక్స్, న్యూ ఢిల్లీ వారు హర్యానాలోని కర్నాల్ సెక్టార్ - 6, ఇంటి నెంబరు. 323లో మాదకద్రవ్యా తయారు చేస్తున్న రహస్య కిచెన్ ల్యాబ్ను కార్యకలాపాలను అధికారులు చేధించారు.
దీనికి సంబంధించి మనోజ్ కుమార్ సన్ ఆఫ్ గుల్షన్ కుమార్ను అరెస్టు చేశారు. ఈ సోదాలలో మొత్తంగా 45.855 కిలోల మేర డైఫెనాక్సిలేట్ మిక్స్ మందును 7.240 కిలోల డైఫెనాక్సిలేట్ మాత్ర, 19,000 నిమెసులైడ్ మాత్రల్ని స్వాధీనం చేసుకున్నారు. నిమెసులైడ్ మాత్రలు నార్కోటిక్స్ పౌడర్లో పదార్ధంగా ఉపయోగించబడ్డాయి. డైఫెనాక్సిలేట్ అనేది నార్కోటిక్ డ్రగ్స్ ఎన్డీపీఎస్ చట్టంలో పేర్కొన్నప్రకారం 50 గ్రా. పరిణామంలో వాణిజ్యపరంగా విక్రయించేందుకు అనుమతించబడింది. ఈ కేసుకు సంబంధించి
తదుపరి చర్యలలో భాగంగా మెస్సర్స్ మోడరన్ మెడికల్ స్టోర్కు చెందిన మిస్టర్ మహేష్ కుమార్, సన్ ఆప్ మోహన్ లాల్, నిస్సింగ్లను అరెస్ట్ చేశారు. ఈ అక్రమ డ్రగ్స్ తయారీ వెనుక కీలక వ్యక్తిగా భావిస్తున్న కర్నాల్ అనే వ్యక్తిని కూడా అధికారులు 07/07/2022న అరెస్టు చేశారు. ఎన్డీపీఎస్ చట్టం 1985లోని సెక్షన్ 21, 25, 27ఎ, 28, 29, 30 మరియు 35తో పాటుగా సెక్షన్ 8 కింద కేసు నమోదు చేయబడింది. మత్తు కోసం ఈ నిందితులు డైఫెనాక్సిలేట్తో కూడిన నార్కోటిక్స్ పౌడర్ను వివిధ రాష్ట్రాలకు విక్రయిస్తున్నారు. ఈ కేసుకు సంబంధించి తదుపరి విచారణ కొనసాగుతోంది. నార్కోటిక్స్ కమిషనర్ శ్రీ రాజేష్ ఫత్తేసింగ్ ధాబ్రే మాట్లాడుతూ, సెంట్రల్ బ్యూరో ఆఫ్ నార్కోటిక్ త్వరలో డ్రగ్ యొక్క ప్రధాన సరఫరాదారుని గుర్తించి చర్యలు తీసుకుంటుందని తెలిపారు.
పౌర విమానయాన మంత్రిత్వ శాఖ
హెలికాప్టర్ మార్గాల కోసం ప్రత్యేకంగా రూపొందించిన ఉడాన్ 5.1 ప్రారంభించిన పౌర విమానయాన శాఖ
ప్రాంతీయ అనుసంధాన పథకం  - ఉడే దేశ్ కా ఆమ్ నాగరిక్  నాలుగు విడతలు విజయవంతంగా పూర్తి కావడంతో, ఐదో విడతగా ఉడాన్ 5.1ను పౌర విమానయాన శాఖ ప్రారంభించింది. దేశంలోని మారుమూల ప్రాంతాల అనుసంధానాన్ని మరింత మెరుగుపరచడానికి, హెలికాప్టర్ల ద్వారా చివరి మైలు అనుసంధానతను సాధించడానికి దీనిని ప్రారంభించింది.
ఆర్సీఎస్-ఉడాన్ కింద మొదటిసారిగా ప్రత్యేకంగా హెలికాప్టర్ మార్గాల కోసం దీనిని రూపొందించింది.
ప్రధాన అంశాలు:
- హెలికాప్టర్ నిర్వాహకుల కార్యకలాపాల పరిధిని పెంచడం వల్ల, ప్రారంభ లేదా గమ్యస్థానాల్లో ఏదో ఒకటి ప్రాధాన్యత ప్రాంతంలో ఉన్న మార్గాలను ఇది అనుమతిస్తుంది. ఇంతకుముందు రెండు స్థానాలు ప్రాధాన్యత ప్రాంతాల్లో ఉండాలి.
- ప్రయాణీకులు మరింత తక్కువ ధరలకు హెలికాప్టర్లలో ప్రయాణించడం కోసం ఛార్జీల పరిమితులను 25% తగ్గించారు.
- అందించిన మార్గాల్లో హెలికాప్టర్లను నడపడానికి, ప్రారంభ నష్టాలను అధిగమించడానికి ఏక, రెండు ఇంజిన్ హెలికాప్టర్ ఆపరేటర్ల కోసం వయబిలిటీ గ్యాప్ ఫండింగ్  పరిమితులు గణనీయంగా పెంచారు.
“ఉడాన్ పథకంలో కొత్త విడత భారతీయ పౌర విమానయానంలో చోటు చేసుకుంటున్న రెండు గొప్ప మార్పులకు నిదర్శనం. ఒకటి, చివరి మైలు అనుసంధానతపై దృష్టితో విమాన ప్రయాణాన్ని అందరికీ చేరువ చేయడం. రెండవది, పర్యాటక వృద్ధికి హెలికాప్టర్ల చేస్తున్న కృషి. హెలికాప్టర్ వ్యాప్తి మరింత పెరగడం వల్ల పర్యాటకం, ఆతిథ్యం, తద్వారా స్థానిక ఆర్థిక వ్యవస్థలు వృద్ధి చెందుతాయి. ఉడాన్ 5.1 పౌర విమానయానానికి మాత్రమే కాకుండా, దేశంలోని మారుమూల ప్రాంతాలకు కూడా కొత్త ఉదయాన్ని పరిచయం చేస్తుంది" అని కేంద్ర పౌర విమానయాన శాఖ మంత్రి శ్రీ జ్యోతిరాదిత్య సిందియా చెప్పారు.
హెలికాప్టర్ నిర్వాహకులు సహా సంబంధిత అన్ని వర్గాలతో సంప్రదింపుల తర్వాత పథకం ప్రస్తుత విడతను రూపొందించారు. చివరి మైలు అనుసంధానాన్ని అందించడం దీని లక్ష్యం కాగా, హెలికాప్టర్ విభాగానికి కూడా చాలా ప్రోత్సాహాన్ని అందిస్తుందని అంచనా వేశారు.
ఈ పథకంలోని గత విడతల కింద ఇప్పటి వరకు 46 హెలికాప్టర్ మార్గాలు అందుబాటులోకి వచ్చాయి, కొండ ప్రాంతాలు, ఈశాన్య రాష్ట్రాలకు ప్రయోజనం చేకూర్చాయి. తాజా విడత, చాలా పెద్ద సంఖ్యలో మార్గాలను లక్ష్యంగా చేసుకుంది.
ఉడాన్ పథకం కింద ప్రయాణీకులు వాయుమార్గ అనుసంధాన యొక్క ప్రయోజనాన్ని పొందుతున్నారు. వాయు మార్గాల్లో ప్రయాణీకులను చేరవేయడానికి విమానయాన సంస్థలు రాయితీలు పొందాయి. మారుమూల ప్రాంతాలు విమాన అనుసంధానం ద్వారా ప్రత్యక్షంగా, పరోక్షంగా ప్రయోజనాలను పొందాయి. సామాన్యులు కూడా దేశంలోని మారుమూల ప్రాంతాలకు తక్కువ ధరలోనే విమానంలో ప్రయాణించేలా చేయడం ఈ పథకం ప్రస్తుత విడత ఉద్దేశం. సామాన్యుడు కూడా విమానం ఎక్కాలన్న ప్రధాన మంత్రి దార్శనికతలో మరో ముందడుగు పడింది.
ప్రధాన మంత్రి కార్యాలయం
శ్రీ ప్రియ రంజన్ దాస్మున్శీ మృతి పట్ల సంతాపం తెలిపిన ప్రధాన మంత్రి
కేంద్ర మాజీ మంత్రి శ్రీ ప్రియ రంజన్ దాస్మున్శీ మృతి పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు.
‘‘శ్రీ ప్రియ రంజన్ దాస్మున్శీ రాజకీయ పరంగా, పాలన పరంగా విశేషమైన అనుభవం కలిగినటువంటి ఒక లోక ప్రియ నాయకుడు. భారతదేశం లో ఫుట్ బాల్ కు ప్రజాదరణ లభించడం కోసం ఆయన ఎన్నదగినటువంటి కృషి చేశారు. ఆయన కన్నుమూత నన్ను వేదనకు గురి చేసింది. దీపా దాస్మున్శీ గారికి మరియు కుటుంబ సభ్యులకు, ఇంకా ఆయన మద్దతుదారులకు కలిగిన దు:ఖంలో నేను సైతం పాలు పంచుకొంటున్నాను’’ అని ప్రధాన మంత్రి తన సందేశంలో పేర్కొన్నారు.
నౌకారవాణా మంత్రిత్వ శాఖ
గుజరాత్లోని ద్వారక, గోప్నాథ్ మరియు వెరావల్లోని చారిత్రక లైట్హౌస్ల వద్ద అద్భుతమైన పర్యాటక సౌకర్యాలను 1 జూలై 2023న శ్రీ సర్బానంద సోనోవాల్ ప్రారంభించనున్నారు
భారతదేశ విశిష్టమైన లైట్హౌస్లను ఆకట్టుకునే వారసత్వ పర్యాటక ప్రదేశాలుగా మార్చేందుకు గౌరవ ప్రధాన మంత్రి శ్రీ నరేంద్ర మోదీ గారి దూరదృష్టితో కూడిన దృక్పథానికి అనుగుణంగా, ద్వారక, గోపనాథ్ మరియు వెరావల్ నగరాలలో జూలై 1, 2023న గుజరాత్లోని ద్వారకలో పర్యాటక సౌకర్యాలను ప్రారంబించనున్నారు. ప్రపంచవ్యాప్తంగా ఉన్న పర్యాటకులను ఆకర్షిస్తూ, ఈ అద్భుతమైన నిర్మాణాలు ఘన సంస్కృతి, ప్రాముఖ్యత మరియు ఆకర్షణను ప్రదర్శించడం ఈ చొరవ లక్ష్యం.
'మన్ కీ బాత్' యొక్క 75వ ఎపిసోడ్ సందర్భంగా, గౌరవ ప్రధాన మంత్రి లైట్హౌస్ల ప్రత్యేక ఆకర్షణలు పర్యాటక ఆకర్షణలుగా కాగల వాటి సామర్థ్యాన్ని నొక్కి చెప్పారు. "పర్యాటకానికి సంబంధించినంతవరకు లైట్ హౌస్లు ప్రత్యేకమైనవి. వాటి భారీ పరిమాణం కారణంగా, లైట్ హౌస్లు ఎల్లప్పుడూ పర్యాటకులను ఆకర్షిస్తాయి. పర్యాటకాన్ని పెంచడం కోసం డీ జీ ఎల్ ఎల్ భారతదేశంలో మరో 72 లైట్హౌస్లను కూడా గుర్తించింది.
ప్రధానమంత్రి దార్శనికత నుండి ప్రేరణ పొందిన ఈ మహత్తర సందర్భం నగరం యొక్క గొప్ప సాంస్కృతిక వారసత్వాన్ని పరిరక్షించడం మరియు ప్రచారం చేయడంలో ఒక ముఖ్యమైన మైలురాయిని సూచిస్తుంది తద్వారా సందర్శకులకు మునుపెన్నడూ లేని విధంగా అసాధారణ అనుభవాన్ని అందిస్తుంది. తరతరాలుగా నావికులకు సేవలందించిన ఈ లైట్హౌస్లు ప్రముఖ మైలురాళ్లు ఇప్పుడు ఈ లైట్హౌస్ల వద్ద ప్రపంచ స్థాయి పర్యాటక సౌకర్యాలు కూడా అభివృద్ధి చేయబడ్డాయి. కొత్తగా ప్రారంభించబడిన సౌకర్యాలు ఆధునిక సౌకర్యాలతో చారిత్రక శోభను మిళితం చేస్తాయి, ప్రపంచవ్యాప్తంగా ఉన్న పర్యాటకులకు సాటిలేని గమ్యస్థానాన్ని సృష్టిస్తాయి.
ప్రారంభోత్సవానికి కేంద్ర ఓడరేవులు, షిప్పింగ్ & జలమార్గాలు మరియు ఆయుష్ శాఖ మంత్రి శ్రీ సర్బానంద సోనోవాల్ అధ్యక్షత వహిస్తారు, గౌరవ ప్రముఖులు మరియు విశిష్ట అతిథి శ్రీ రాఘవభాయ్ హన్స్రాజ్భాయ్ పటేల్, వ్యవసాయం, పశుసంవర్ధక శాఖ మంత్రి, ప్రభుత్వం, గుజరాత్, శ్రీమతి. పూనంబెన్ మాడమ్, ఎంపీ , జామ్నగర్, శ్రీ రాజేష్భాయ్ చుడాసమా, ఎంపీ , జునాఘర్, శ్రీ గౌతంభాయ్ చౌహాన్, ఎమ్మెల్యే, తలజా, శ్రీ పబూభా మానెక్, ఎమ్మెల్యే, ద్వారకా, శ్రీ విమలభాయ్ చూడాసమా, ఎమ్మెల్యే, సోమనాథ్ మరియు శ్రీ టి కె రామచంద్రన్, కార్యదర్శి , ఓడరేవులు, షిప్పింగ్ మరియు జలమార్గాల మంత్రిత్వ శాఖ ఈ కార్యక్రమంలో పాల్గొననున్నారు.
పర్యాటక సౌకర్యాన్ని సందర్శించే సందర్శకులు ఇంటరాక్టివ్ ప్రదర్శనలు, ఆకర్షణీయమైన దృశ్య శ్రవణ ప్రదర్శనలు మరియు గైడెడ్ టూర్ల ద్వారా లైట్హౌస్ యొక్క గొప్ప చరిత్రను అన్వేషించడానికి అవకాశం ఉంటుంది. ఈ సదుపాయం ఒక విశాలమైన వీక్షణ డెక్ను కలిగి ఉంటుంది, ఇది చుట్టుపక్కల ప్రకృతి సౌందర్యం మరియు నగరం యొక్క తీరప్రాంత దృశ్యాల ఉత్కంఠభరితమైన వీక్షణలను అందిస్తుంది.
ఈ పర్యాటక సదుపాయం యొక్క ప్రారంభోత్సవం ప్రభుత్వాల మధ్య సహకార స్ఫూర్తి ని సూచిస్తుంది . మన విశిష్ట వారసత్వాన్ని ప్రదర్శించే శక్తివంతమైన మరియు అభివృద్ధి చెందుతున్న పర్యాటక గమ్యాన్ని సృష్టించే మన సమిష్టి స్ఫూర్తి కి, దృష్టికి నిదర్శనం.
ఆర్థిక మంత్రిత్వ శాఖ
మొదటి జి-20 మౌలిక సదుపాయాల వర్కింగ్ గ్రూప్  సమావేశం పూణేలో ముగిసింది.
జి-20 ఐ.డబ్ల్యు.జి. సమావేశానికి 18 సభ్య దేశాల నుండి 64 మంది సభ్యులు హాజరయ్యారు.
సంస్కృతి, చరిత్రతో పాటు పూణే వంటకాలను కూడా ప్రతినిధులు ఆస్వాదించారు.
జి-20 ఐ.డబ్ల్యూ.జి రెండవ సమావేశం 2023 మార్చి నెలలో ఆంధ్రప్రదేశ్ లోని విశాఖపట్నంలో జరగనుంది.
భారత్ అధ్యక్ష హోదాలో జి-20 దేశాల కూటమి మొదటి మౌలిక సదుపాయాల వర్కింగ్ గ్రూప్ సమావేశం 2023 జనవరి, 17వ తేదీన పూణేలో ముగిసింది. ఈ సమావేశానికి 18 సభ్య దేశాలు, 8 అతిథి దేశాలతో పాటు, 8 అంతర్జాతీయ సంస్థల నుండి 64 మంది ప్రతినిధులు హాజరయ్యారు. భారత్ జి-20 అధ్యక్ష హోదాలో 2023 మౌలిక సదుపాయాల ఎజెండాను, జి-20 ఐ.డబ్ల్యూ.జి. చర్చించింది.
అధ్యక్ష హోదాలో భారతదేశం ఆతిథ్యమిచ్చిన ఈ రెండు రోజుల సమావేశంలో, "సమ్మిళిత, స్థితిస్థాపక, స్థిరమైన - రేపటి ఆర్థిక నగరాలు" అనే ప్రధాన ఇతివృత్తం పై చర్చ జరిగింది. నగరాలను ఆర్థిక వృద్ధి కేంద్రాలు గా మార్చేందుకు అవసరమైన పట్టణ మౌలిక సదుపాయాలకు ఆర్థిక సహకారం, భవిష్యత్తు అవసరాలకు అనువైన పట్టణ మౌలిక సదుపాయాలను నిర్మించడం, స్థిరమైన లక్ష్యాలను చేరుకోవడంలో నగరాల పాత్ర, ఇంధన-సమర్థతతో, పర్యావరణపరంగా స్థిరమైన మౌలిక సదుపాయాల కోసం ప్రైవేట్ ఆర్థిక సహకారాన్ని అందుబాటులోకి తీసుకొచ్చి, సామాజిక అసమతుల్యతలను తగ్గించడానికి వీలుగా ఆర్థిక పెట్టుబడులను నిర్దేశించడం వంటి వివిధ అంశాలపై ఈ సమావేశంలో చర్చలు జరిగాయి.
మౌలిక సదుపాయాల వ్యయంపై సమాచారాన్ని క్రోడీకరించే మార్గాలను అన్వేషించి, ఆ సమాచారం ప్రైవేటు రంగానికి ఉపయోగపడేలా చేయడం వంటి ఇతర ముఖ్యమైన అంశాలపై కూడా ఈ సమావేశంలో చర్చించడం జరిగింది.
పూణే సమావేశాల నేపథ్యంలో, "రేపటి నగరాలకు ఆర్థిక సహకారం" అనే అంశంపై ఉన్నత-స్థాయి వర్క్-షాప్ కూడా జరిగింది. ఇందులో 15 మందికి పైగా అంతర్జాతీయ నిపుణులు పాల్గొని, నగరాలకు ఆర్థిక సహకారం అందించడానికి సంబంధించిన సమస్యలపై చర్చించారు. ప్రైవేట్ రంగ భాగస్వామ్యాన్ని పెంచడానికి రేపటి నగరాలు తమ కీలకమైన పరిపాలనా విధులతో పాటు, వాటి ప్రణాళిక, నిధులు, ఆర్థిక సహకారాలను, నిధుల సమీకరణలను ఏ విధంగా ఒకదానితో ఒకటి అనుసంధానం చేయాలి అనే అంశాలపై కూడా ఈ వర్క్ షాప్ చర్చించింది. మూడు అంతర్-సంబంధిత సెషన్లుగా విభజించబడిన వర్క్షాప్ మౌలిక సదుపాయాలపై దృష్టి సారించింది, రేపటి నగరాలను నిర్మించడానికి సాంకేతిక, యాజమాన్య నిర్వహణ సామర్థ్యం అవసరం. రేపటి నగరాలకు అవసరమైన ప్రైవేట్ ఆర్ధిక సహాకారాన్ని అందుకోడానికి, నగరాలు, ప్రభుత్వాలు తమను తాము ఎలా సిద్ధం చేసుకోవాలో అనే అంశంపై కూడా వర్క్షాప్ చర్చించింది.
ఐ.డబ్ల్యూ.జి. సమావేశాల సందర్భంగా ప్రతినిధులకు, పూణే యొక్క గొప్ప వంటకాలు, చరిత్ర, సంస్కృతిని అనుభవించే అవకాశం కూడా లభించింది. మొత్తం మీద, ప్రతినిధులు ఉత్పాదక సమావేశాలతో పాటు, పూణే అందించే సాంస్కృతిక అనుభవాలను కూడా ఆస్వాదించారు.
మౌలిక సదుపాయాల వర్కింగ్ గ్రూప్ రెండవ సమావేశం 2023 మార్చి 28, 29 తేదీల్లో ఆంధ్రప్రదేశ్ లోని విశాఖపట్నంలో జరగనుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ -19 పై అవగాహన కల్పించడానికి పెన్షనర్లతో మంత్రి డాక్టర్ జితేంద్ర సింగ్ వెబ్నార్
- పింఛనుదారులకు విలువైన సూచనలను అందజేసిన ఎయిమ్స్ అగ్ర వైద్యులు
కోవిడ్-19 వ్యాప్తి, సంబంధిత సమస్యలపై అవగాహన కల్పించేందుకు గాను పెన్షన్ అండ్ పెన్షనర్స్ సంక్షేమ శాఖ  గురువారం వెబ్నార్ను ఏర్పాటు చేసింది. ఈశాన్య ప్రాంత అభివృద్ధి శాఖ సహాయ మంత్రి , పెన్షన్లు, అణు ఇంధనం అంతరిక్షం, పర్సనల్ పబ్లిక్ గ్రీవెన్స్, ప్రధానమంత్రి కార్యాలయ శాఖల సహాయ మంత్రి జితేంద్ర సింగ్ మార్గదర్శకత్వంలో ఈ కార్యక్రమం జరిగింది. దేశ వ్యాప్తంగా 22 నగరాల నుంచి దాదాపు 100 పెన్షనర్లు ఈ కార్యక్రమంలో పాల్గొని ఎయిమ్స్ డైరెక్టర్ డాక్టర్ రణదీప్ గులేరియా, ఎయిమ్స్ జెరియాట్రిక్ మెడిసిన్ విభాగం అసోసియేట్ ప్రొఫెసర్ డాక్టర్ ప్రసున్ ఛటర్జీలతో ఆన్లైన్లో సంభాషించారు. కరోనా వైరస్ వ్యాప్తి నేపథ్యంలో ముందు జాగ్రత్త చర్యలు మరియు పరిష్కార మార్గాలను గురించి వివరించారు. దీనికి తోడు కోవిడ్ నేపథ్యంలో పెన్షనర్లు చేయాల్సిన, చేయకూడని పనులను గురించి కూడా నిపుణులు వివరించి చెప్పారు. వెబ్నార్లో భాగంగా ఏర్పాటు చేసిన ప్రశ్నోత్తరాల కార్యక్రమంలో దేశంలోని వివిధ ప్రాంతాలకు చెందిన చాలా మంది పెన్షనర్లు లేవనెత్తిన వివిధ సందేహాలకు డాక్టర్ రణదీప్ గులేరియా, డాక్టర్ ప్రసున్ ఛటర్జీలు విస్తృత పరిష్కారాలను సూచించారు.
(వృద్ధులపై కరోనా ప్రభావం అధికం..
వెబ్నార్లో భాగంగా మంత్రి డాక్టర్ జితేంద్ర సింగ్ పింఛనుదారులను ఉద్దేశించి మాట్లాడుతూ కోవిడ్ మహమ్మారి వ్యాప్తిలో వృద్ధుల మరణాలు ఎక్కువగా నమోదవుతూ వస్తున్నాయని వివరించారు. యువతలో కోవిడ్ అనారోగ్యం ఎక్కువగా కనిపిస్తోందని తెలిపారు. బలహీనమైన రోగనిరోధక శక్తి కారణంగా వృద్ధులు కోవిడ్కు ఎక్కువగా ప్రభావితమయ్యే అవకాశం ఉందిని పేర్కొన్నారు. ఈ మహమ్మారికి వ్యతిరేకంగా పోరాడటానికి మేటి వ్యక్తిగత శుభ్రత పద్ధతులు పాటించడం ఎంతో ముఖ్యమని సూచించారు. కోవిడ్ 19 పై సంబంధిత తాజా సమాచారాన్ని అందించే ఆరోగ్యం సేథు యాప్ను డౌన్లోడ్ చేసుకోవాలని ఆయన సూచించారు. ఈ యాప్ కారణంగా కోవిడ్ నుంచి కాపాడుకొనేందుకు వీలుంటుందని తెలిపారు.
కోవిడ్తో పోరాడుతున్న వైద్యులు కరోనా యోధులు..
కరోనా వైరస్ను కట్టడి చేసి ప్రజలను కాపాండేందుకు సర్వ శక్తులనొడ్డి పోరాడుతున్న వైద్యులను మంత్రి కరోనా యోధులుగా మంత్రి డాక్టర్ జితేంద్ర సింగ్ ప్రశంసించారు. కోవిడ్ నేపథ్యంలో ప్రజలను కాపాడుకొనేందుకు, దేశ వాసులకు అవసరమైన అన్ని నిత్యవసర వస్తువుల సరఫరా సజావుగా సాగేందుకు గాను భారత ప్రభుత్వం అన్ని చర్యలు తీసుకుంటోందని ఆయన పింఛనుదారులకు భరోసా కల్పించారు. ఈ కార్యక్రమం డీవోపీపీడబ్య్లూ శాఖకు చెందిన డీఎస్ రుచీర్ మిట్టల్ వందన సమర్పణతో ఈ కార్యక్రమం ముగిసింది.
యువజన వ్యవహారాలు, క్రీడల మంత్రిత్వ శాఖ
పాటియాలా, లూధియానా, అమృత్ సర్ లో ఖేలో ఇండియా మహిళల ట్రాక్ సైక్లింగ్
ముఖ్యాంశాలు :
నాలుగు జోన్స్ లోనూ జరిగే ఈ టోర్నమెంట్ కు యువజన వ్యవహారాలు, క్రీడల మంత్రిత్వశాఖలోని క్రీడా విభాగం రూ. 1.15 కోట్లు మంజూరు చేసింది.
మొదటిసారిగా ఖేలో ఇండియా మహిళల టోర్నమెంట్ లో ట్రాక్ సైక్లింగ్ కూడా జోడించారు.
స్పోర్ట్స్ అథారిటీ ఆఫ్ ఇండియా వారి ఎన్ ఎస్ ఎన్ ఐ ఎస్ మొదటి దశ నార్త్ జోన్ అమృత్ సర్ కు ఆతిథ్యమిస్తుంది. ఈ పోటీ డిసెంబర్ 20, 21 తేదీలలో ఎన్ ఎస్ ఎన్ ఐ ఎస్ ఆవరణలో జరుగుతుంది. ఆ తరువాత నార్త్ జోన్ పోటీలు లూధియానాలోని పంజాబ్ వ్యవసాయ విశ్వవిద్యాలయానికి, అమృత్ సర్ లోని గురునానక్ దేవ్ విశ్వవిద్యాలయానికి వెళతాయి. అక్కడ డిసెంబర్ 23-24 తేదేలలో, డిసెంబర్ 28-29 తేదీలలో జరుగుతాయి.
సౌత్ జోన్ మొదటి దశ కూడా తిరువనంతపురం లోని స్పోర్ట్స్ అథారిటీ ఆఫ్ ఇండియా ఆవరణలో డిసెంబర్ 26,27 తేదీలలో జరుగుతాయి. కేంద్ర క్రీడా మంత్రిత్వశాఖ సహకారంతో భారత సైక్లింగ్ సమాఖ్య ఈ టోర్నమెంట్ నిర్వహిస్తోంది. వివిధ విభాలలో పోటీలు జరుగుతాయి.
ఖేలో ఇండియా మహిళా క్రీడల విభాగంలో ఈ ఏడాది జరిగే రోడ్ సైక్లింగ్ ఈవెంట్ లో డిసెంబర్ 24-25 తేదీల్లో బికనేర్ లో, తిరువనంతపురంలో డిసెంబర్ 29-30 తేదీల్లో జరిగే జరిగే రోడ్ ఈవెంట్ ఉంటాయి.
(Visitor Counter : 87
నూతన మరియు పునరుత్పాదక శక్తి మంత్రిత్వ శాఖ
సిఎపిఎఫ్లు, ఆవరణలలో సౌర శక్తి పానెళ్ళను, భవనాల పై కప్పులపై పానెళ్ళను నెలకొల్పేందుకు ఎంహెచ్ఎతో అవగాహనా ఒప్పందంపై సంతకాలు చేసిన ఎస్ఇసిఐ
సుస్థిర భవిష్యత్తు సాధనకు కేంద్ర ప్రభుత్వం అమలు చేస్తున్న కార్యక్రమాలలో ముందడుగు
కేంద్ర సాయుధ పోలీసు దళాలు , జాతీయ భద్రతా గార్డు  ఆవరణలలో అందుబాటులో ఉన్న భవనాల పై కప్పులపై లభించే సౌరశక్తి ద్వారా విద్యుత్తును ఉత్పత్తి చేసేందుకు హోం వ్యవహారాల మంత్రిత్వ శాఖతో సోలార్జ్ ఎనర్జీ కార్పొరేషన్ ఆఫ్ ఇండియా లిమిటెడ్  అవగాహనా ఒప్పందంపై సంతకాలు చేసింది. ఈ సందర్భంగా ఏర్పాటైన కార్యక్రమంలో కేంద్ర హోంశాఖ కార్యదర్శి శ్రీ అజయ్ కుమార్ భల్లా, ఎమ్ఎన్ఆర్ఈ కార్యదర్శి శ్రీ ఇందు శేఖర్ చతుర్వేది హాజరయ్యారు.
అవగాహనా ఒప్పందంపై ఎంహెచ్ఎ సంయుక్త కార్యదర్శి శ్రీ రాకేష్ కుమార్ సింగ్, ఎస్ఇసిఐ మేనేజింగ్ డైరెక్టర్ శ్రీమతి సుమన్ శర్మ సంతకాలు చేశారు. ఈ సందర్భంగా శ్రీమతి సుమన్ శర్మ మాట్లాడుతూ "భారత వాతావరణ లక్ష్యాల సాధన కోసం భారత ప్రభుత్వానికి సేవలు అందించే అవకాశం ఎస్ఇసిఐ లభించడం సంతోషంగా ఉంది. దేశంలోని మారుమూల ప్రాంతాలకు కూడా ఇంటికప్పుపై పానెళ్ళను అమర్చి రూఫ్టాప్ సోలార్ సెక్టార్ను విస్తరించడానికి ఎదురుచూస్తున్నాము " అని అన్నారు.
దేశ భద్రతా బలగాలకు గ్రీన్ పవర్ సరఫరా దిశగా ఈ ఎంఒయు ఒక ముందడుగుగా ఉంటుంది. సుస్థిర భవిష్యత్తు సాధించాలన్న ప్రభుత్వ లక్ష్యానికి సహకారం అందిస్తుంది. రెస్కో మోడల్ కింద ఇంటికప్పుపై సౌర విద్యుత్ పానెళ్ళ ద్వారా విద్యుత్ ఉత్పత్తికి ఎంహెచ్ఏకు ఎంఓయూ సహకారం అందిస్తుంది.
ఉక్కు మంత్రిత్వ శాఖ
ఐసీటీ, డిజిటల్ సొల్యూషన్స్ కోసం రైల్టెల్తో అవగాహన ఒప్పందాన్ని కుదుర్చుకున్నఎన్ఎండీసీ
మైనింగ్ దిగ్గజ సంస్థ ఎన్ఎండీసీ తన కార్పొరేట్ కార్యాలయాలు, మైనింగ్ కేంద్రాలలో ఐసీటీ, డిజిటల్ సొల్యూషన్స్ కోసం రైల్టెల్తో అవగాహన ఒప్పందాన్ని కుదుర్చుకుంది. సోమవారం హైదరాబాద్ లోని ఎన్ఎండీసీ ప్రధాన కార్యాలయంలో జరిగిన ఒక కార్యక్రమంలో రెండు సంస్థలు ఒప్పందంపై సంతకాలు చేశాయి. ఎన్ఎండిసి సిఎండి శ్రీ సుమిత్ దేబ్ సమక్షంలో ఎన్ఎండిసి జిఎం  శ్రీ హెచ్ సుందరం ప్రభు మరియు రైల్టెల్ ఎగ్జిక్యూటివ్ డైరెక్టర్ శ్రీ మనోహర్ రాజా ఎంఒయు పై సంతకాలు చేశారు.
రెండు సంస్థల మధ్య కుదిరిన ఒప్పందం వనరుల సక్రమ వినియోగం, ఖనిజ సంపదకు జవాబుదారీతనాన్ని పెంపొందించి, మైనింగ్ రంగంలో డిజిటల్ పరివర్తనకు మార్గం సుగమం చేస్తుందని ఎన్ఎండిసి సిఎండి శ్రీ సుమిత్ దేబ్ అన్నారు. భారతదేశపు ప్రముఖ మైనింగ్ సంస్థగా గుర్తింపు పొందిన ఎన్ఎండీసీ ఆటోమేషన్ మరియు డిజిటలైజేషన్కు తొలుత నుంచి ప్రాధాన్యత ఇస్తున్నదని అన్నారు. . రైల్టెల్తో కుదిరిన అవగాహన వల్ల ఈ కార్యక్రమాలు మరింత వేగంగా అమలు జరుగుతాయని శ్రీ సుమిత్ దేబ్ అన్నారు.
సమర్ధత మరియు పారదర్శకతను పెంపొందించే కన్సల్టెన్సీ, ప్రాజెక్ట్ మేనేజ్మెంట్ మరియు ఎగ్జిక్యూషన్ సేవలను రైల్టెల్ అందిస్తుందని ఎన్ఎండిసి డైరెక్టర్  శ్రీ అమితవ ముఖర్జీ అందజేస్తుందని తెలిపారు. ఎన్ఎండిసిని ప్రముఖ సంస్థల సరసన నిలబెట్టేందుకు ఈ ఒప్పందం దోహద పడుతుందని అన్నారు.
ఎన్ఎండీసీ కార్యకలాపాలు సాగిస్తున్న 11 కేంద్రాల్లో ఎంపిఎల్ఎస్, వీపీఎన్ , 7 కేంద్రాల్లో ఇంటర్నెట్ లీజ్డ్ లైన్లు  హై-డెఫినిషన్ వీడియో కాన్ఫరెన్సింగ్ సొల్యూషన్లను గత 7 సంవత్సరాల నుంచి నేషనల్ రైల్వే టెలికామ్ సేవలను అందిస్తోంది. ఒప్పందాన్ని కొనసాగించేందుకు వీలుగా రైల్టెల్తో ఎన్ఎండీసీ కొత్తగా అవగాహన ఒప్పందాన్ని కుదుర్చుకుంది.